**ΕΡΓΑΣΙΑ ΣΤΗ ΛΟΓΟΤΕΧΝΙΑ**

**Αγαπητέ μαθητή-Αγαπητή μαθήτρια, ήρθε η ώρα να δημιουργήσεις τη δική σου εργασία για το βιβλίο απαντώντας στις παρακάτω ερωτήσεις**

ΕΡΩΤΗΣΕΙΣ ΣΤΟ ΒΙΒΛΙΟ «Η Κωνσταντίνα και οι αράχνες της»

1. Ποια είναι η γνώμη σου για το βιβλίο; Σου άρεσε ή όχι; Η ιστορία και η εξέλιξή της είναι αληθοφανής (=δηλαδή θα μπορούσε να συμβεί στην πραγματικότητα); Σε κάθε περίπτωση να αιτιολογήσεις την απάντησή σου.
2. Ποιον από τους ήρωες του βιβλίου συμπάθησες περισσότερο; Για ποιους λόγους; Είναι, κατά την άποψή σου, επιτυχημένη και αληθοφανής η περιγραφή του;(αντιδράσεις, σχέσεις με γονείς, με φίλους).
3. Ποια στοιχεία δυσκόλεψαν την ηρωίδα και την οδήγησαν στην εξάρτηση; Ποια στοιχεία θα μπορούσαν να την βοηθήσουν να αποφύγει την εξάρτηση από τις ουσίες;
4. Η αφήγηση της ιστορίας είναι πρωτοπρόσωπη. Γιατί η συγγραφέας επιλέγει αυτήν την αφηγηματική τεχνική και όχι έναν παντογνώστη αφηγητή;
5. Ποια είναι η άποψή σου για την εξέλιξη της πλοκής της ιστορίας; Υπάρχει κάτι που θα άλλαζες στην ιστορία; Αν ναι, γιατί;
6. Ποια είναι τα σχόλιά σου για τη γλώσσα που χρησιμοποιεί η συγγραφέας;
7. Ποια είναι η γνώμη σου για τον τίτλο του βιβλίου; Τον θεωρείς πετυχημένο και γιατί; Εσύ ποιον θα πρότεινες;
8. Διάλεξε ένα απόσπασμα που σου αρέσει πάρα πολύ και αντίγραψέ το. Αιτιολόγησε την επιλογή σου.
9. Πώς σου φάνηκε η ανάγνωση ενός ολόκληρου λογοτεχνικού βιβλίου στο μάθημα της Λογοτεχνίας; Τι σου άρεσε και τι σε δυσκόλεψε ή δεν σου άρεσε; Έχεις να κάνεις κάποια πρόταση για την αναγνωστική διαδικασία;

ΕΡΓΑΣΙΑ ΔΗΜΙΟΥΡΓΙΚΗΣ ΓΡΑΦΗΣ

1. Άλλαξε το τέλος του βιβλίου γράφοντας ένα δικό σου κείμενο (δεν υπάρχει περιορισμός στην έκταση του κειμένου που θα γράψεις)

Γαστεράτου Βάσω (φιλόλογος)

Καλά Χριστούγεννα!!!